Gelande har røtter tilbake til skiløping midt på 1800-tallet, da man blant annet i Telemark i Norge brukte naturlige hauger i terrenget som hopp. Den norskamerikanske skihopperen Alf Engen gis gjerne æren for å ha utviklet grenen til konkurranseidrett. Han var blant initiativtakerne til det første gelanderennet, som fant sted i Alta i delstaten Utah i USA i 1963 og ble vunnet av hans sønn Alan Engen. Fra 1965 til 1974 ble det amerikanske mesterskapet i gelande arrangert årlig i Alta.